Blood+

Ang Blood+, (na isinusulat bilang BLOOD+; binibigkas na "Blood Plus"), ay isang seryeng anime na ipinalabas ng Production I.G at Aniplex at idinerekta at isinulat ni Junichi Fujisaku. Ang serye ay ipinalabas sa MBS at TBS mula Oktubre 2005 hanggang Setyembre 2006. Ang Blood+ ay may lisensya para sa international distribution sa ilang mga rehiyon sa pamamagitan ng international arm ng Sony Pictures, ang Sony Pictures Television International (SPTI).

Inspirasyon ng Blood+ ang 2000 anime film na Blood: The Last Vampire; gayunpaman, mayroon lamang ilang mga alusyon at basic na elemento mula sa pelikula. Si Fujisaku ay naging bahagi ng parehong mga proyekto, kabilang ang pagiging direktor at manunulat para sa Blood+ at ang pagsusulat ng nobelisasyon ng Blood: The Last Vampire.

Balangkas 
Ang serye ay ginanap noong Setyembre, 2005 sa Lungsod ng Okinawa sa Okinawa, malapit sa Kadena Air Base. Sa ilalim ng pangangalaga ng pamilyang umampon sa kanya, ang bidang si Saya Otonashi ay namumuhay ng mayroong anemic amnesia, bukod pa sa pagigigng ordinaryong mag-aaral. Subalit ang karaniwang buhay niya ay masisira nang atakihin siya ng isang Chiropetran, isang mala-paniking nilalang na umiinom ng dugo ng tao. Nadiskobre ni Saya na tanging siya lang ang may kakayanang talunin ang mga ito, sapagkat ang kanyang  dugo ay may kakayanang magpatigas at mabasag ang kanilang katawan. Gamit ang kanyang armas na katana, ay naglakbay si Saya kasama ang kanyang pamilya, mga kaibigan, mga kakampi, at ang kanyang kabalyero na si Haji upang puksain ang mga Chiropetran at mabalik ang kanyang identidad. Sa kahabaan ng serye ay nilakbay ni Saya ang mundo mula Japan, Vietnam, Rusya, Pransiya, at sa Estados Unidos.

Midya

Anime 
Ang Blood+ anime series ay ipinalabas sa Japan noong Oktubre 8, 2005, sa MBS/TBS, upang palitan ang Mobile Suit Gundam SEED Destiny, at may bagong episode na ipinapalabas lingguhan hanggang sa ang huling episode ay ipinalabas noong Setyembre 23, 2006,, na may kabuuang bilang na 50 episodes. Ang serye ay dinirek ni Junichi Fujisaku at nagtatampok ng mga orihinal na disenyo ng karakter ni Chizu Hashii. Bawat season ay may magkaibang mga awit na ginamit bilang opening at ending mula sa iba't ibang mga artista, at ang kahuli-hulihang episode ay gumamit ng ending theme ng season one. Ang serye ay sabay na ipinalabas sa Animax, ang Japanese anime satellite channel ng Sony, at pinalabas din ito sa kanilang mga network sa Timog Silangang Asya at Timog Asya sa mga sumunod na panahon.

Sa pamamagitan ng internasyonal na dibisyon ng Sony, lisensyado ang Blood+ para sa distribusyon sa maraming mga rehiyon. Ang pag-dub sa Ingles ng serye ay ipinalabas sa Estados Unidos sa Adult Swim ng Cartoon Network, na nag-premier noong Marso 11, 2007, at tumakbo hanggang Marso 23, 2008. Ipinalabas din ito sa Pilipinas sa Studio 23.

Mga panlabas na link

 Official Blood+ website  
 Official MBS Blood+ website 
 Official Production I.G Blood+ website
 Official Sony web site 
 Official Adult Swim Blood+ website 
 
 
 
 

Anime ng 2005
Aniplex
PlayStation 2 games
Production I.G
Seinen manga
Shōnen manga
Shōjo manga
Anime
Nobelang magaan